Stem nee teen Discovery Bank se rasseplan - Maroela Media
Dr. Dirk Hermann, bestuurshoof van Solidariteit. Foto: 'n Skermskoot van die regstreekse uitsending van Dinsdag se mediakonferensie.
Dr. Dirk Hermann, bestuurshoof van Solidariteit, het hierdie toespraak Dinsdag gelewer by die vakbond se aankondiging dat dit 'n veldtog van stapel gestuur het om duisende nee-stemme te kry teen die Discovery Groep se planne om in Maart 'n bank te begin, wat voordele aan kliënte bied op grond van hulle ras.
Discovery gaan in Maart 'n nuwe bank open.
Hulle noem dit 'n nuwegenerasiebank, die eerste gedragsbank waar mense voordele volgens hul gedrag gaan verdien. Kliënte kry beter of slegter voordele afhangend van hul finansiële gedrag.
Dit is 'n innoverende, blink idee – goeie gedrag bepaal jou voordele.
Dit is 'n baie ou, uitgediende idee – jou ras bepaal jou voordele.
Sonder om te blik of te bloos het Discovery homself in 'n staatsdepartement verander. Discovery het dieselfde rasse-ideologie as dié van die regering aangeneem – een waar jou waarde in jou velkleur gesetel lê.
Toe hulle voor die keuse gestel is om te kies vir die regering of vir hul kliënte, het hulle in 'n kwessie van 'n hartklop hul wit kliënte op aandrang van die staat in tweedeklaskliënte verander. So het hulle bloot 'n verlengstuk van die regering en sy rasse-ideologie geword.
Discovery Bank gaan inderdaad 'n nuwegenerasiebank wees, 'n bank waar alle kliënte gelyk gaan wees – maar waar swart kliënte meer gelyk as wit kliënte is.
Wit Suid-Afrikaners het nog reusekoopkrag. Wit Suid-Afrikaners het net soveel as enige ander groep aan Discovery help bou. Tog sê Discovery aan sy wit kliënte dat hulle minder werd is;
Al wat wit Suid-Afrikaners wil hê, is dat Discovery alle kliënte as ewe waardevol beskou, ongeag hul velkleur; dat Discovery baklei teen die regering se rasse-ideologie, eerder as om dit te help implementeer.
Wit Suid-Afrikaners het 'n stem, 'n stem wat gehoor moet word. Gebruik hierdie stem en sê nee vir Discovery Bank se rasseplan.
Maak dit duidelik aan Discovery dat hulle vir die regering en sy rassebeheptheid kan kies ten koste van hul wit kliënte, maar dat daar 'n prys verbonde is aan daardie keuse.
Solidariteit gaan 'n massale Stem Nee-veldtog teen Discovery Bank se rasseplan van stapel stuur. Die veldtog begin in Februarie en eindig om saam te val met die bank se opening in Maart.
Saam met Solidariteit en duisende ander soos jy, gaan ons die neestemme in Maart aan Discovery oorhandig.
Stem nee by Solidariteit.co.za of SMS nee na 34802
Moenie moeite doen nie. Bly eenvoudig net weg van Discovery en hou jou geld nog verder weg. Die groep het 'n slinkse plan bedink om sy groot beleggings weg te steek. Die wit lede wat vir jare getrou bygedra het, word uitgesuig tot die bank se voordeel; in die bek geskop. Watter skande. Maar die spulletjie gaan vou, want Afrika wil leen en gebruik. Punt. Gee en belè. Nee. Discovery gaan iets discover en dit is dat jou sondes jou inhaal.
Arie Weyers · 8 maande gelede
Dit is mos diskriminasie. Kan nie geduld word nie.
Quintin · 8 maande gelede
Klink soos apartheid van voor af
Dis absoluut verby siek
ensovoorts. · 8 maande gelede
En so word die bordjies verhang. Betaal hulle in eie munt terug.
Hoe bou ons so aan 'n nuwe Suid-Afrika?
SMS lyn werk nie
Fanie Kemp · 8 maande gelede
Dankie Solidariteit vir die inisiatief. Sterkte!
Die SMS lyn werk. Het so pas dit gebruik om te stem.
Johan Coetsee · 8 maande gelede
Het in Desember alreeds my medies by Discovery gekanselleer.
Selfde gedoen in Desember.
Ania · 8 maande gelede
Ja, ons het ook reeds geskuif.
Kry asb feite reg:
1. Vergelyk met ander mediese fondse en banke se aandeelhouding persentasies.
2. Wetgewing vereis 'n sekere persentasie aandeelhouding van banke. Discovery gee nie, soos ander banke, net aan 'n paar reeds rykes, die geleentheid tot hierdie % aandele nie, maar aan hul eie kliënte.
3. Daar is mos nog 90% aandele tot beskikking van ander -> ook blanke kliënte.
4. As jy op grond hiervan vir Discovery los, moet jy al die ander banke en mediese fondse ook maar uitlos.
GertP · 8 maande gelede
Hoekom kyk Solidariteit nie eerder om 'n mediese fonds vir ons op die been te bring nie? Dit maak tog meer sin as om Discovery hof toe te sleep.
Dirk 88 · 8 maande gelede
Ek stem saam met die artiekel behalwe op 1 punt, en ek mag verkeerd wees – Maar hoor my uit.
My stelling is, dit is dat Discovery doen als volgens wetgewing se vereistes. Discovery doen ook als in hulle vermoë om hulle self te bevorder net soos enige ander wins genererende instansie. Met dit in gedagte – Wetgewing vereis in terme van BBEEE dat "n Bank" moet voldoen aan hulle kriteria (ek weet nie presies wat als dit sou wees nie). Die kriteria tersprake is die belegger aspek. So Discovery MOET 'n sekere hoeveelheid aandele aan 'n sekere rasse groep afstaan. Die teen argument is dat dit gaan Discovery meer skade aan doen om teen wetgewing te skop, en te weier om aan "BEE" te voldoen. Daarom stem ek dat die is onregverdig – Regering vereis wetgewing wat nie net sekere rasse benaadeel/bevoordeel nie, maar besigheede ook! Ek se, moenie fout soek met Discovery nie, Vind fout met BBEEE. In anderwoorde – Staan op teen die ongrondwetlike wetgiwing wat duer die ANC afgevorseer word.